6. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 262 της 2/7 Ιουν. 1988 (ΦΕΚ Α’ 119) Σύσταση υπηρεσιών και θέσεων στο Ταμείο Συντάξεως και Αυτασφαλίσεως Υγειονομικών. Έχοντας υπόψη: 1.Τις διατάξεις: α)της παρ. 5 του άρθρου 24 του Ν. 1558/1985 «Κυβέρνηση και Κυβερνητικά όργανα» (ΦΕΚ 137/Α/26.7.85). β)του Νόμου 1586/86 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των Οργανισμών Τοπικής Αυτοδιοίκησης και άλλες διατάξεις» (ΦΕΚ 37/Α/1.4.86) γ)του άρθρου 17 του Ν. 1320/83 «Πρόσληψη στο Δημόσιο Τομέα και άλλες διατάξεις» (ΦΕΚ 6/Α/83). 2.Την 2389/87 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Σπ. Καλούδη» (ΦΕΚ 81/Β/87). 3.Την αριθ. 131/16.2.88 γνωμοδότηση του Συμβουλίου της  Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και του Υφυπουργού Οικονομικών, αποφασίζουμε: Άρθρο 1 Σύσταση Υπηρεσιών-Αρμοδιότητες Για τη σύσταση περιφερειακών υπηρεσιών, μεταφορά θέσεων στο Ταμείο Συντάξεως και Αυτασφαλίσεως Υγειονομικών (ΤΣΑΥ) και τροποποίηση διατάξεων του παρόντος,βλέπε Π.Δ. 24/27 Ιαν. – 8 Φεβρ. 1999(ΦΕΚ Α΄ 18), κατωτ. αριθ. 14. Στο Ταμείο Συντάξεως και Αυτασφαλίσεως Υγειονομικών συνιστώνται τα πιο κάτω Τμήματα και Γραφεία με τις αρμοδιότητες που αναφέρονται στο καθένα: α)Τμήμα Θεσσαλονίκης με έδρα την πόλη της Θεσσαλονίκης και τοπικά όρια τα αντίστοιχα του νομού Θεσσαλονίκης. Οι αρμοδιότητες του Τμήματος ανάγονται στα πιο κάτω θέματα: Η μέριμνα υπαγωγής στην ασφάλιση των Κλάδων Συντάξεων και Πρόνοιας του Ταμείου. Η παροχή πληροφοριών, η παραλαβή, πρωτοκόλληση, έλεγχος και αποστολή των πάσης φύσεως εγγράφων και δικαιολογητικών, στην Κεντρική Υπηρεσία του Ταμείου. Η είσπραξη των πάσης φύσεως εισφορών. Η θεώρηση των βιβλιαρίων του Κλάδου Πρόνοιας. Η θεώρηση όπου υπάρχει η δυνατότητα των βιβλιαρίων ασθενείας και οι εγγραφές-διαγραφές των μελών από αυτό. Η έκδοση ασφαλιστικών λογαριασμών όπου υπάρχει δυνατότητα. Η έκδοση βεβαιώσεων υπαγωγής στην ασφάλιση και βεβαιώσεων καταβολών για φορολογική χρήση. Ο έλεγχος των υπολόγων αποδόσεως εισφορών εργοδοτικών και ιατροσήμου. Ο έλεγχος των νοσηλευομένων σε Νοσοκομεία, Κλινικές και Ιδρύματα ασφαλισμένων και συνταξιούχων του Ταμείου. Ο έλεγχος των συνταγών φαρμάκων. Η θεώρηση των τιμολογίων για την παραλαβή από τα τελωνεία των ιδιοσκευασμάτων που εισάγονται από το εξωτερικό και ο χειρισμός των πάσης φύσεως υποθέσεων που αφορούν το Ταμείο. β)Περιφερειακά Γραφεία Πατρών, Λάρισας, Ηρακλείου Κρήτης, Ιωαννίνων και Σερρών με έδρα τις πιο πάνω πόλεις και τοπικά όρια τα όρια των αντιστοίχων νομών. Οι αρμοδιότητες των Περιφερειακών Γραφείων ανάγονται στα πιο κάτω θέματα. Η μέριμνα υπαγωγής στην ασφάλιση των Κλάδων Συντάξεων και Πρόνοιας του Ταμείου. Η παροχή πληροφοριών, η παραλαβή, πρωτοκόλληση, έλεγχος και αποστολή των πάσης φύσεως εγγράφων και δικαιολογητικών στην Κεντρική Υπηρεσία του Ταμείου. Η είσπραξη των πάσης φύσεως εισφορών. Η θεώρηση των βιβλιαρίων του Κλάδου Προνοίας. Η θεώρηση όπου υπάρχει δυνατότητα των βιβλιαρίων ασθενείας και οι εγγραφές-διαγραφές των μελών από αυτά. Η έκδοση ασφαλιστικών λογαριασμών όπου υπάρχει δυνατότητα.Η έκδοση βεβαιώσεων υπαγωγής στην ασφάλιση και βεβαιώσεων καταβολών για φορολογική χρήση. Ο χειρισμός των πάσης φύσεως υποθέσεων που αφορούν το Ταμείο. γ)Τεχνικό Γραφείο. Οι αρμοδιότητες του Γραφείου ανάγονται στα πιο κάτω θέματα: Η συντήρηση, επισκευή, παρακολούθηση της καλής κατάστασης, κανονικής λειτουργίας και επέκταση των ηλεκτρομηχανολογικών εγκαταστάσεων (αποχέτευση, ύδρευση, πυρόσβεση, φωτισμό, κίνηση, υποσταθμό-αλεξικέραυνο, τηλέφωνα, πυρανίχνευση, κλιματισμό, αερισμό, θέρμανση κ.λπ.) των ακινήτων ιδιοκτησίας του Ταμείου και των μισθωμένων από αυτό ακινήτων. Η μελέτη για την εκτέλεση τεχνικών έργων στις εγκαταστάσεις της ακίνησης περιουσίας του Ταμείου για την οποία δεν κρίνεται αναγκαία από το Δ.Σ. η ανάθεση σε τρίτους. Η επίβλεψη της καλής εκτέλεσης των πάσης φύσεως έργων που έχουν σχέση με τις ανωτέρω εγκαταστάσεις από τρίτους. Η εισήγηση στις αρμόδιες υπηρεσίες για κάθε θέμα που αφορά τις ανωτέρω αρμοδιότητες της υπηρεσίας. Άρθρο 2 Σύσταση Κλάδων Στο Ταμείο Συντάξεως και Αυτασφαλίσεως Υγειονομικών συνιστάται α)Κλάδος ΠΕ Μηχανικών της Κατηγορίας ΠΕ, β)Κλάδος ΔΕ ΔακτυλογράφωνΣτενογράφων της Κατηγορίας ΔΕ και γ)Κλάδος ΔΕ τεχνικός της Κατηγορίας ΔΕ. Άρθρο 3 Σύσταση θέσεων Στο Ταμείο Συντάξεως και Αυτασφαλίσεως Υγειονομικών συνιστώνται είκοσι (20) νέες θέσεις προσωπικού, ως εξής: ΚΑΤΗΓΟΡΙΑ ΠΕ Κλάδος ΠΕ Διοικητικός-Οικονομικός, θέσεις δύο (2). (Αντί για τη σελ.722,03(β) Σελ. 722,03(γ) Τεύχος 1309 Σελ. 23 148 Κανονισμός Διοικητικής Οργανώσεως Τ.Σ.Α.Υ. 34.Η.β.6 Κλάδος ΠΕ Ιατρών Ειδικοτήτων θέση μία (1). Παθολόγου και όριο ηλικίας διορισμού 45ο έτος. Κλάδος ΠΕ Φαρμακοποιών, θέση μία (1) και όριο ηλικία διορισμού το 45ο έτος. Κλάδος ΠΕ Μηχανικών, θέση (1) ειδικότητας μηχανολόγου-ηλεκτρολόγου μηχανικού. ΚΑΤΗΓΟΡΙΑ ΤΕ Κλάδος ΤΕ Διοικητικός-Λογιστικός θέσεις τρεις (3). ΚΑΤΗΓΟΡΙΑ ΔΕ Κλάδος ΔΕ Διοικητικός-Λογιστικός, τέσσερις (4) θέσεις. Κλάδος ΔΕ Δακτυλογράφων-Στενογράφων θέσεις τρεις (3) ειδικότητας δακτυλογράφων ελληνικής. Κλάδος ΔΕ Τεχνικός, θέσεις πέντε (5) εκ των οποίων 1 θέση ηλεκτρολόγου-εγκαταστάτη-συντηρητή α, γ και στ’ ειδικότητα Α΄ κατηγορίας. 1 θέση Ψυκτικού Εγκαταστάσεων. 1 θέση ηλεκτρολόγου Α και Γ ειδικότητας. 1 θέση μηχανικού και 1 θέση υδραυλικού. Κατανομή θέσεων «Άρθρ.4.-Οι πιο πάνω θέσεις προσωπικού, κατανέμονται μεταξύ της Κεντρικής Υπηρεσίας και των συνιστώμενων περιφερειακών υπηρεσιών του Ταμείου Συντάξεως και Αυτασφαλίσεως Υγειονομικών, ως εξής: α.Κεντρική Υπηρεσία Κλάδος ΠΕ Μηχανικών, μία (1) θέση. Κλάδος Δε Δακτυλογράφων-Στενογράφων, 3 θέσεις. Κλάδος Δε Τεχνικός, 5 θέσεις. β.Περιφερειακές Υπηρεσίες Τμήμα Θεσσαλονίκης: Κλάδος ΠΕ Διοικητικός-Οικονομικός, 2 θέσεις Κλάδος ΠΕ Ιατρών ειδικοτήτων, μία (1) θέση Κλάδος ΠΕ Φαρμακοποιών, μία (1) θέση. Κλάδος ΤΕ Διοικητικός-Λογιστικός, μία (1) θέση Κλάδος ΔΕ Διοικητικός-Λογιστικός, μία (1) θέση Περιφερειακά Γραφεία: Πάτρας και Λάρισας ανά μία (1) θέση του Κλάδου ΤΕ Διοικητικού-Λογιστικού. Περιφερειακά Γραφεία: Ηρακλείου Κρήτης,  Ιωαννίνων      και      Σερρών     ανά      μία      (1) θέση     του  (Κλάδου ΔΕ Διοικητικού-Λογιστικού». Το άρθρ. 4 αντικαταστάθηκε ως άνω από το άρθρο μόνο του Π.Δ. 342/8-14 Ιουν. 1989 (ΦΕΚ Α΄ 157). Άρθρο 5 Προϊστάμενοι Υπηρεσιών Στο Τμήμα Θεσσαλονίκης προΐστανται υπάλληλοι των Κλάδων ΠΕ Διοικητικού-Οικονομικού ή ΤΕ Διοικητικού-Λογιστικού ή ΔΕ Διοικητικού-Λογιστικού και στο Τεχνικό Γραφείο ο υπάλληλος του Κλάδου ΠΕ Μηχανικών. Σελ. 722,04(γ) Τεύχος 1309 Σελ. 24 